มันจู

มันจู () เป็นขนมญี่ปุ่นแบบดั้งเดิม มันจูมีหลายรูปแบบ ส่วนใหญ่ผิวนอกทำจากแป้งประกอบอาหาร, ผงข้าว, คูซุ และบักวีต แล้วใส่ไส้อังโกะ (ถั่วแดงกวน) มักทำจากถั่วอาซูกิต้มกับน้ำตาล บางครั้งมันจูทำโดยใส่ไส้อื่นเช่นไส้เกาลัดกวน

ประวัติ 
มันจูเป็นขนมทำจากแป้ง (แทนที่การทำจากข้าวแบบโมจิ) แบบดั้งเดิมของญี่ปุ่น มีต้นกำเนิดจากประเทศจีนในคำเรียกภาษาจีนว่า หมั่นโถว (หมานโถว) แต่เมื่อเข้ามาในประเทศญี่ปุ่นจึงรู้จักในคำเรียกว่า มันจู ในปี ค.ศ. 1341 ทูตชาวญี่ปุ่นผู้กลับมาจากจีนได้นำหมั่นโถวกลับมาด้วยและเริ่มนำมาขายในคำเรียกว่า นาระ-มันจู กล่าวกันว่านี่เป็นต้นกำเนิดของมันจูญี่ปุ่น ตั้งแต่นั้นมา คนญี่ปุ่นก็นิยมรับประทานมันจูมาเป็นเวลาเกือบ 700 ปี ปัจจุบันสามารถหาได้ตามร้านขนมหวานของญี่ปุ่นหลายแห่ง มันจูมีราคาถูกจึงเป็นเหตุผลที่ได้รับความนิยม

รูปแบบต่าง ๆ 

ในบรรดามันจู ที่มีอยู่มากมาย มีบางรูปแบบที่พบได้บ่อยกว่าแบบอื่น ๆ
 มัตจะ (ชาเขียว) มันจู เป็นหนึ่งในรูปแบบที่พบได้บ่อย ผิวนอกของมันจูมีรสชาเขียวและมีสีเขียว
 มิซุ (น้ำ) มันจู มักรับประทานตามธรรมเนียมในหน้าร้อนและมีไส้ถั่วปรุงรส  ผิวนอกของมิซุ มันจูทำจากคูซูโกะ (ผงคูซุ) ซึ่งทำให้มันจูมีลักษณะโปร่งแสงเหมือนเยลลี
 มันจูยังมีการไส้ใส้ที่หลากหลาย เช่น ครีมรสส้ม 
 เช่นเดียวกับอาหารญี่ปุ่นหลายอย่าง ในบางส่วนของญี่ปุ่น สามารถพบมันจูที่เอกลักษณ์เฉพาะในภูมิภาคนั้น ๆ ได้ เช่น โมมิจิ มันจูรูปร่างใบเมเปิลในฮิโรชิมะและมิยาจิมะ 
 มันจูรูปแบบของจังหวัดไซตามะเรียกว่า จูมังโงกุ มันจู

ดูเพิ่ม 
 ไดฟูกุ
 หมั่นโถว ( หมานโถว) ต้นกำเนิดของคำว่ามันจู แม้ว่าในภาษาจีนปัจจุบัน คำที่ใช้เรียกขนมแป้งหนึ่งใส่ไส้คือ เปาจึ

อ้างอิง

แหล่งข้อมูลอื่น 
 
 Kashiwaya 
 Kashiwaya Usukawa Manju (Instagram)

วางาชิ